PREDKLADACIA SPRÁVA

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov (ďalej len „nariadenie“) sa predkladá na základe potreby zosúladiť nariadenie v súvislosti s prijatím zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“).

Navrhovanou novelou nariadenia sa navrhuje upraviť a doplniť znenie niektorých pracovných činností pedagogických zamestnancov a odborných zamestnancov.

Zmeny sa dotýkajú prílohy č. 1 k nariadeniu v časti 07. Informatika a 17. Školstvo a šport.

Materiál priamo nepredpokladá vplyv na rozpočet verejnej správy, pretože vplyvy už boli zahrnuté do vplyvov na rozpočet verejnej správy spojených so zákonom.

Návrh nariadenia nepredpokladá sociálny vplyv, vplyv na manželstvo, rodičovstvo, rodinu, vplyv na informatizáciu spoločnosti, vplyvy na podnikateľské prostredie, vplyvy na životné  prostredie ani vplyv na služby verejnej správy pre občana.

Návrh nariadenia nie je predmetom vnútrokomunitárneho pripomienkového konania.

Návrh nariadenia je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami, ktorými je Slovenská republika viazaná, zákonmi a s právom Európskej únie.

Účinnosť návrhu nariadenia sa navrhuje od 1. septembra 2019 vzhľadom na účinnosť zákona.